ביצה שנמצאו עליה על חלמון או על חלבון קורט דם אם הדם לחוץ בלא קשר זורק את הדם ואוכל השאר ואם נמצא על הקשר ונתפשט חוץ לקשר בין בחלבון בין בחלמון הכל אסור נמצא על הקשר ולא נתפשט לחוץ בזה יש חילוק אם על קשר חלבון זורק הדם ואוכל השאר ואם על קשר חלמון הכל אסור דשדא תכלא בכולה וסי' חלבון לבן טהור הוא וסי' אחר עם לבן גרתי פי' מותר חלמון אדמון סי' הוא עשו אבי אדום ואת עשו שנאתי כך הוא המסקנא פ' אלו טריפות (דס"ד ע"ב) גבי נמצא עליה קורט דם זורק הדם ואוכל השאר וא"ר ירמיה וכן תני אבוה דר' אפטוריקי והיא שנמצא על קשר של חלבון פי' אבל על קשר של חלמון או שנתפשט חוץ מקשר של חלמון אסור דשדא תכלא בכולא ודם הקשר אסור מן התורה כדאמרי' משום דסופו להיות אפרוח ומין בשר הוא אבל דם שהוא על הביצה בחלבון או בחלמון בלי קשר מותר הדם לאוכלו מן התורה דת"ר בפ' (דם חטאת) (אמ"ה צ"ל דם שחיטה ד"כ ע"ב) כל דם לא תאכלו לעוף ולבהמה אוציא דם דגים שכולו מותר אוציא דם ביצים שכולו מותר שאין מין בשר אבל מדרבנן אסור ס' תרומה וסמ"ג עוד כ' בס' תרומה דם קשר של חלבון אסור מדברי סופרים אבל דם ביצים שבלי קשר מותר א"כ ל"ב פי' דם קשר של חלמון אסור מן התורה כדפי'. ובמיימון לא כ' כלום מן הקשר וז"ל אם על החלבון זורק הדם ואוכל השאר ואם על חלמון אסור כולה ע"כ. וכ' בדו"רא ביצה שנתבשלה ונמצא בה דם בחלבון מותר אע"ג דאיכא לספוקי דילמא מקצתו על הקשר ואינו ניכר מ"מ מותר דדם ביצים דרבנן וצ"ע לפי' ב' דאיכא לספוקי דילמא נתפשט חוץ לקשר דהוי ספיקא דאורי' כדפי'.